钦定古今图书集成/理学汇编/学行典/第251卷 > 何希良〈子一纯 一缙 一维〉
## 钦定古今图书集成/理学汇编/学行典/第251卷 > 何希良〈子一纯 一缙 一维〉

按《东流县志》：“何希良，字双溪，唐丰上乡人。为人端方
诚悫，弟亡，教养孤侄如子。己丑岁凶，良质产市榖，赒
族中之贫者，后子姓有声者甚众。如长子一纯以倡
义助赈受旌于本郡，次子一缙以循吏闻，季子一维
以善行为邑令所奖。孙煜然由郡庠入成均，处己待
物，有长者之风。子姓俱恂恂谨厚者，人咸谓令德所
致。”